Studebaker Flight Hawk

The Studebaker Flight Hawk wis the lawest-priced model in the fower-model Hawk faimily sports caur line introduced bi Studebaker in 1956.

Styling

The Flight Hawk wis based on the Champion twa-door coupe which haed been introduced for the 1953 model year.  Lik the ither 1956 Hawks, the Flight Hawk received a new huid, grille, decklid an instrument panel.  Flight Hawks itherwise haed the minimum amoont o exterior chrome an received hubcaps unless full wheel covers wur itherwise ordered frae the factory or optioned throu the dealer.

Pouer

Unlik the ither Hawks, housomeivver, which wur aw pouered strictly bi V-8 ingines, the Flight Hawk came wi the Champion's 185.6-cubic-inch (3.0-liter) inline sax-cylinder ingine, ratit at 101 horsepouer (75 kW).  Teamed wi this ingine coud be aither a standard three-speed manual transmission, the same wi owerdrive, or a three-speed automatic transmission (kent as Flight-O-Matic).

Available models

The Flight Hawk wis a twa-door pillared coupe (model 56G-C3), which carried a leet price o $1,986.  Housomeivver, for Canadae an ither foreign markets, Studebaker made a pillarless hardtop (model 56G-K7) available.  Nine o the 560 hardtops biggit wur sauld in the U.S., awtho it is no kent hou muckle thay cost when new.

Production

 Coupe, Model 56G-C3, 4,389 tot, brakken doun bi manufacturin plant:
 2,508 (South Bend plant)
 557 (Los Angeles plant)
 584 (Hamilton, Ont. plant)
 740 (Exportit tae ither kintras)
 Hardtop, Model 56G-K7, 560 tot, brakken doun bi manufacturin plant:
 9 (South Bend plant)
 52 (Hamilton, Ont. plant)
 499 (Exportit tae ither kintras)

O the fower available Hawks for 1956, the Flight Hawk wis the seicont-maist popular.  The Pouer Hawk, wi 7,095 produced for aw markets, led in sales bi a fairly wide margin.

Ane-year wonder

Studebaker decidit tae simplify the Hawk line for 1957.  This decision spelled the end for the Flight, Power an Sky Hawks, which wur combined intae the new Siller Hawk series.

External links
  Goldenhawk website wi Flight Hawk stats
   1956 Studebaker Flight Hawk Owners Register

Flight Hawk